Umume kécap digawé lan diprodhuksi ing usaha kang skalané cilik utawa menengah, saliyané iku kécap uga dadi usaha rumah tangga.[2] Ananging saben industri kécap nduwé bumbu rahasia utawa resep khusus saéngga rasané kécap kang diasilaké nduwèni rasa kang luwih énak yèn dibandhingaké kécap liyané.[2] Carané nggawé kécap, sepisanan kedhelé diferméntasi karo kapang Aspergillus sp. lan Rhizopus sp. [2] Dele banjur dadi kaya témpé kedhelé.[2] Témpé iki banjur digaringaké lan direndhem ing larutan uyah.[2] Uyah kalebu senyawa kang selektif karo mikroba.[2] Mung mikroba kang tahan uyah kang bisa thukul ing rendheman kedhelé iki.[2] Mikroba kang thukul ing rendeman banyu dhele iki umume mikroba jinis khamir lan baktèri kang tahan